als_Latn dik_Latn sag_Latn
“Qysh tani ka një tendencë të bashkëpunimit ndërmjet koalicionit të mbledhur rreth LDK-së në njërën anë dhe VV-së në anën tjetër. Një rezultat negativ për këto dy blloqe, i hapë më shumë rrugë bashkëpunimit në të ardhmen, ngase do të imponohet si mjet për t’u përballuar me “koalicionin e luftës”, thotë Tahiri për “Bota sot”.
Komisioni Qendror i Zgjedhjeve do të përballet me organizimin e dy palë zgjedhjeve këtë vit. Zgjedhjet qendrore nuk janë larg as edhe një javë, derisa ato lokale priten të mbahen në fund të këtij viti.
Megjithatë partitë politike duket se tërë fokusin e tyre e kanë tek zgjedhjet e para, derisa për të dytat ende nuk kanë përcaktuar kandidatët. Të pakta janë ato që tashmë janë përcaktuar për këto zgjedhje dhe për kandidatët e tyre për kryeqytetin.
Kështu derisa Partia Demokratike e Kosovës doli hapur me kandidatin e saj, partitë tjera ngurrojnë të tregojnë të përzgjedhurit e tyre. Ishte kandidati për deputet i kësaj partie, Shemsi Veseli ai i cili në tubimin e PDK-së në Prishtinë, e bëri publik një lajm të tillë.
“PDK si kurrë më parë është e mobilizuar në Prishtinë, dhe së bashku me kandidatin tonë për kryetar të Prishtinës, z. Lirak Çelaj do të fitojmë”, ka thënë ai.
Ndërkaq zyrtarë nga Lidhja Demokratike e Kosovës, thonë se ende nuk kanë vendosur për kandidatin që do të udhëheq me Prishtinën, pasi fokusin e kanë tek zgjedhjet qendrore, që do të mbahen me 11 qershor.
(Tekstin e plotë mund ta lexoni të Hënën në publikimin e shtypur të gazetës kombëtare “Bota sot”)
als_Latn als_Latn als_Latn als_Latn als_Latn als_Latn als_Latn